**ANALIZA IMPACTULUI DE REGLEMENTARE**

la proiectul Regulamentului sanitar privind limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale

|  |  |
| --- | --- |
| **Titlul analizei impactului** (poate conține titlul propunerii de act normativ): | Proiectul Hotărârii Guvernului cu privirela aprobarea Regulamentului sanitar privind limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale |
| **Data:** | 01.10.2022 |
| **Autoritatea administrației publice (autor):** | Ministerul Sănătății, Agenția Națională pentru Sănătate Publică |
| **Subdiviziunea:** | Direcția Protecția Sănătății Publice |
| **Persoana responsabilă și datele de contact:** | Iurie Pînzaru: Roman Corețchi: Kristina Stîncă:  | tel. (022) 574 – 502, e-mail: iurie.pinzaru@ansp.gov.mdtel. (022) 574 – 584, e-mail: roman.coretchi@ansp.gov.mdtel. (022) 574 - 634.e-mail: kristina.stinca@ansp.gov.md |
| **Compartimentele analizei impactului** |
| **1. Definirea problemei** |
| **a) Determinați clar și concis problema și/sau problemele care urmează să fie soluționate** |
| Elaborarea proiectului în cauză este determinată de necesitatea soluționării unor probleme privind importul, producerea, plasarea pe piață și consumul de produse cu niveluri sporite a limitei maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale, care contribuie la agravarea continuă a indicatorilor de sănătate a populației, creșterea cazurilor de morbiditate prin boli netransmisibile, sporirea cazurilor de intoxicații acute de etiologie chimică, inclusiv soldate cu deces, dificultatea exportului produselor autohtone în țările europene, cât și lipsa alinierii legislației naționale la legislația Uniunii Europene. |
| **b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate** |
| În contextul armonizării politicilor și legislației naționale cu legislația Uniunii Europene, un domeniu extrem de sensibil și important pentru Republica Moldova constituie actualizarea Regulamentului sanitar privind limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale, prin transpunerea Regulamentului (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrană de origine vegetală și animală pentru animale și de modificare a Directivei 91/414/CEE.În pofida a peste 170 de versiuni actualizate ale Regulamentului (CE) nr. 396/2005 aprobate în anii 2010-2022, în decursul cărora importul produselor de uz fitosanitar a fost considerabil diversificat, în Republica Moldova, documentul vizat nu a fost modificat și conformat cerințelor actuale din momentul elaborării acestuia. În ceea ce privește nivelurile maxime de reziduuri prin care au fost efectuate peste o mie de ajustări a limitei maximale de reziduuri (LMR) ale produselor de uz fitosanitar din sau de pe produsele alimentare și hrana de origine vegetală și animală pentru animale, această muncă imensă se datorează implicării tuturor țărilor membri a Uniunii Europene, a organizațiilor internaționale cât și a comunității științifice. De remarcat faptul că, anul curent, în adresa Agenției Naționale pentru Sănătate Publică au parvenit mai multe solicitări din partea Ministerului Agriculturii și Industriei Alimentare, Agenției Naționale pentru Siguranța Alimentelor cu referire la modificările Regulamentului sanitar vizat (scrisorile nr. 01-6/3281 din 23.12.2021; nr. 05-07/102 din 13.01.2022; nr. 05-07/1895 din 30.06.2022) la rigorile Uniunii Europene. Mai mult, conform Raportului Centrului Național Anticorupție *privind rezultatele evaluării integrității instituționale în cadrul Agenției Naționale pentru Sănătate Publică*, pentru a garanta o bună funcționare a comerțului interior și a comerțului cu alte țări în ceea ce privește produsele ce pot conține reziduuri ale produselor de uz fitosanitar, se recomandă inițierea procedurii de ajustare a HG nr. 1191/2010 cu cerințele prevăzute de Regulamentul (CE) nr. 396/2005 al Parlamentului European și al Consiliului din 23 februarie 2005 *privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale*, conform ultimei modificări.De asemenea, în baza Registrului depozitelor specializate pentru păstrarea produselor de uz fitosanitar și a fertilizanților, în țară, sunt înregistrate 465 companii, care se ocupă de producerea, importul, depozitarea și comercializarea acestora. Doar în anul 2021, cantitatea totală de produse de uz fitosanitar (PUF) importate a constituit peste 13 mii tone. Actualmente, Regulamentul European privind reglementarea LMR de pesticide din sau de pe produse alimentare și hrană de origine vegetală și animală pentru animale, normează peste 640 substanțe active în peste 380 produse alimentare. Potrivit Organizației Mondiale a Sănătății, epidemia bolilor netransmisibile (BNT) va duce la decesul a 52 de milioane de persoane până în anul 2030, în acest context, reducerea poverii BNT la nivel mondial este o prioritate majoră și o condiție necesară pentru o dezvoltare durabilă. Republica Moldova se clasifică printre țările cu cea mai înaltă rată a mortalității generale în regiunea europeană, iar bolile netransmisibile constituie principala cauză de deces, depăşind cota de 85% din numărul total de decese înregistrate anual. Bolile netransmisibile în procesul dezvoltării lor sunt asociate cu acţiunea multiplă a factorilor de risc chimici, biologici, de mediu, comportamentali şi cu influenţa condiţiilor socio-economice și politice. În Republica Moldova, la fel ca și în alte țări cu venituri mici și medii, diversitatea enormă a PUF și aplicarea în cantităţi excesive a acestora constituie unul din principalele probleme cu impact asupra sănătății publice, care crește riscul morbidității și mortalității asociate bolilor netransmisibile, inclusiv ale intoxicațiilor acute de etiologie chimică. În perioada anilor 2014-2021 prevalența bolilor endocrine, de nutriție și metabolism a crescut de la 200,8 mii cazuri la 283,6 mii cazuri, boli ale aparatului circulator de la 570,4 mii cazuri la 734,7 mii cazuri și prevalența tumorilor la fel s-au majorat de la 75 mii cazuri până la 90,1 mii cazuri. **Figura 1.** Dinamica morbidității prin boli netransmisibile în perioada anilor 2014-2021 (mii cazuri)Suplimentar, în decursul anilor 2017-2021, urmare pătrunderii pesticidelor în organismul uman au fost înregistrate 443 cazuri de intoxicații, iar 18 persoane au decedat. Numărul copiilor intoxicați cu pesticide a constituit 131 (30%) cazuri, inclusiv 5 copii au decedat. În plus, conform datelor privind reziduurile de pesticide și conținutul de nitrați în produsele alimentare de origine vegetală, în ultimii 5 ani au fost realizate 3132 investigații de laborator, în cadrul laboratoarelor ANSA, inclusiv 399 loturi de produse neconforme, care au prezentat depășiri a LMA de reziduuri de pesticide și conținutul de nitrați. Cele mai multe neconformități au fost depistate în anii 2019 (114 loturi neconforme) și 2020 (151 probe neconforme). În acest sens, urmare contaminării produselor alimentare de origine vegetală, a apei potabile, solului, în perioada anilor 2017-2021, au fost înregistrate 58 cazuri de intoxicații acute cu nitrați, dintre care 47 cazuri sau 81% au fost în rândul copiilor. Datorită particularităților anatomo-fiziologice de vârstă și imaturității mecanismelor de adaptare, copiii sunt categoria cea mai vulnerabilă a populației la acțiunea factorilor de mediu. Important că, analiza dinamicii cheltuielilor statului pentru ocrotirea sănătății în perioada anilor 2010-2021 denotă o creștere de la 3996,6 mil. lei până la 13527,8 mil.lei. Deoarece pesticidele sunt, prin definiție, toxice și poluează în mod deliberat mediu, producția, comercializarea și utilizarea acestora trebuie să fie obiectul unei reglementări și control strict. Prin urmare, pentru a monitoriza în mod eficient conținutul limitelor reziduurilor produselor de uz fitosanitar din sau de pe produse alimentare și hrană de origine vegetală și animală pentru animale, țara ar trebui să dispună de un cadru legislativ național actualizat. Mai mult, întrucât siguranța și inofensivitatea produselor alimentare constituie o problemă stringentă de sănătate publică, este imperios necesar revizuirea Hotărârii Guvernului nr. 1191 din 23.12.2010 *cu privire la aprobarea Regulamentului sanitar privind limitele maxime admise de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale* și elaborarea unei noi Hotărâri de Guvern privind limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animaleconform prevederilor actelor normative comunitare. Actualizarea LMR ale produselor de uz fitosanitar în produse alimentare are un rol extrem de important în atingerea unui nivel înalt de protecție a sănătății populației cât și în prevenirea îmbolnăvirilor. |
| **c) Expuneți clar cauzele care au dus la apariția problemei** |
| Cauza care a determinat apariția și evoluția problemei reprezintă cadrul normativ nearmonizat la cerințele actelor UE, și anume Hotărârea Guvernului nr. 1191 din 23.12.2010 *cu privire la aprobarea Regulamentului sanitar privind limitele maxime admise de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale* (Monitorul Oficial nr. 5-14 din 14.01.2011, art. 03), **care transpune parțial** Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrană de origine vegetală și animală pentru animale și de modificare a Directivei 91/414/CEE. Consecințele reglementărilor depășite contribuie la agravarea continuă a indicatorilor de sănătate a populației, creșterea cazurilor de morbiditate prin boli netransmisibile, sporirea cazurilor de intoxicații acute, cât și, la dificultatea comerțului interior și a comerțului cu alte țări care vizează produsele ce pot conține reziduuri ale produselor de uz fitosanitar.De remarcat faptul că, la nivelul comunității europene, în perioada anilor 2010-2022, au fost elaborate peste 170 de versiuni actualizate ale Regulamentului (CE) nr. 396/2005, prin care au fost efectuate peste o mie de ajustări a LMR, la fel, din anul 2010 până în prezent numărul substanțelor active reglementate s-a majorat de la 507 la 736, deci actualmente se atestă o discrepanță semnificativă a reglementării între statele membre a Uniunii Europene și Republica Moldova privind limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale.Multiple adresări parvenite de la Ministerul Agriculturii și Industriei Alimentare, Agenției Naționale pentru Siguranța Alimentelor în baza sesizărilor egenților economici importatori ai produselor de origine vegetală, persoanele care produc, importă, exportă, distribuie, comercializează sau utilizează produsele alimentare pentru care este oportun să se aplice LMR armonizate, având în vedere, în special, locul pe care îl ocupă în regimul alimentar al consumatorilor sau în schimburile comerciale, acestea fiind obligate să respecte prevederile și cerințele stabilite prin evaluarea produselor care urmează a fi plasate pe piața Republicii Moldova. |
| **d) Descrieți cum a evoluat problema și cum va evolua fără o intervenție**  |
| *Evoluția problemei*O perioadă îndelungată, pe teritoriul Republicii Moldova au fost utilizate și depozitate cantități extrem de mari de pesticide. În perioada anilor 1970-1990, intensitatea medie de utilizare a pesticide a fost de 13 ori mai mare comparativ cu perioada actuală, multe din aceste produse având proprietatea de a persista în mediul înconjurător, altele s-a dovedit că dețin proprietăți extrem de toxice, cum ar fi Diclor-Difenil-Tricloretanul (DDT). În total, din perioada sovietică, pe teritoriul Republicii Moldova, au rămas peste 7245 tone de pesticide inutilizabile. Începând din anul 2003, o cantitate de 1269 de tone de pesticide au fost ambalate, evacuate și distruse în Polonia, în cadrul proiectului NATO privind distrugerea pesticidelor și produselor chimice din Republica Moldova. La fel, o cantitate de 1976 tone au fost evacuate și distruse în Franța, în cadrul altor proiecte finanțate de partenerii externi. Cadrul normativ existent și anume Regulamentul sanitar privind limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale, care transpune parțial Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrană de origine vegetală și animală pentru animale și de modificare a Directivei 91/414/CEE, elaborat în anul 2010 nu oferă un nivel ridicat de protecţie a consumatorilor, nefiind armonizat în totalitate și neavând dispoziţii armonizate cu privire la limitele maxime de reziduuri ale produselor de uz fitosanitar.În prezent, pe teritoriul țării mai rămân peste 4000 de tone de pesticide, înhumate la poligonul din satul Cișmichioi, UTA Găgăuzia, la fel, se importă și se folosesc zeci de mii de tone de produse de uz fitosanitar pentru combaterea dăunătorilor plantelor și a produselor agricole stocate, care contribuie la poluarea substanțială a solului, apelor subterane și a produselor alimentare, se importă cantități enorme de produse alimentare și hrană de origine vegetală și animală pentru animale, LMR ale produselor de uz fitosanitar din sau de pe aceste produse nu poate fi monitorizată în mod eficient în lipsa cadrului legislativ național actualizat și armonizat UE.Importul, producerea, plasarea pe piață și consumul de produse cu niveluri sporite a limitei maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale contribuie la agravarea continuă a indicatorilor de sănătate a populației, creșterea cazurilor de morbiditate prin boli netransmisibile, sporirea cazurilor de intoxicații acute de etiologie chimică, inclusiv soldate cu deces, dificultatea exportului produselor autohtone în țările europene, cât și lipsa alinierii legislației naționale la legislația Uniunii Europene. *Evoluția problemei fără o intervenție*Fără o intervenție urgentă problema va exista și va lua amploare în special la importul produselor alimentare, urmare căreia nu se va asigura protecția sănătății publice, siguranța alimentelor și protecția consumatorilor, cât și, va continua creșterea morbidității prin boli netransmisibile, intoxicații de etiologie chimică, inclusiv decesele în rândul copiilor, agravarea indicatorilor de sănătate a populației din cauza efectelor cumulative a produselor de uz fitosanitar. În plus, exportatorii autohtoni vor întâmpina în continuare dificultăți privind comerțul cu țările UE sau alte țări unde LMR de pesticide este ajustată. În același timp, în contextul afectării liberei circulații a mărfurilor și egalității condițiilor de concurență dintre țări, există riscul ca Republica Moldova să devină o piață pentru produsele contaminate sau produse care pot afecta sănătatea populației.  |
| **e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului** |
| **Hotărârea Guvernului nr. 1191 din 23.12.2010 cu privire la aprobarea Regulamentului sanitar privind limitele maxime admise de reziduuri ale produselor de uz fitosanitar din sau de pe produse alimentare şi hrană de origine vegetală şi animală pentru animale,** transpune parțial Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrană de origine vegetală și animală pentru animale și de modificare a Directivei 91/414/CEE. În pofida a peste 170 de versiuni actualizate ale Regulamentului (CE) nr. 396/2005 aprobate în anii 2010-2022, în Republica Moldova, documentul vizat nu a fost modificat și conformat cerințelor actuale din momentul elaborării acestuia.Politicile şi reglementările existente care condiționează intervenția statului în acest domeniu sunt reprezentate de art. 16., pct (7), lit k) al Legii nr. 10/2009 *privind supravegherea de stat a sănătății publice,* conform căruia, „În domeniul siguranței chimice și toxicologiei, Agenția Națională pentru Sănătate Publică stabilește normativele sanitare ale conținutului substanțelor chimice”. Totodată, conform art. 10, pct. 3) din aceeași Lege „Ministerul Sănătății elaborează proiecte de acte legislative și alte acte normative în domeniu şi avizează proiecte de acte legislative şi alte acte normative elaborate de alte autorități publice centrale privind activitățile cu impact asupra sănătății publice”.**Legea nr. 221-XVI din 19 octombrie 2007 privind activitatea sanitar-veterinară,** stabileşte principalele norme şi cerinţe sanitare veterinare în Republica Moldova, drepturile şi obligaţiile statului, ale persoanelor fizice şi juridice în procesul producerii, prelucrării, depozitării, transportului şi comercializării animalelor vii şi a produselor de origine animală. Scopul legii este asigurarea sănătăţii animalelor, prevenirea transmiterii de boli de la animale la om, realizarea siguranţei produselor de origine animală destinate consumului uman, salubritatea şi calitatea furajelor, testarea şi autorizarea medicamentelor de uz veterinar şi a substanţelor utilizate în activităţile de diagnostic veterinar, protecţia teritoriului ţării faţă de bolile infecţioase prin organizarea activităţii sanitare veterinare.**Legea nr. 306 din 30.11.2018 privind siguranța alimentelor,** are drept scop atingerea unui înalt nivel de protecție a sănătății umane și a intereselor consumatorului în legătură cu siguranța alimentelor, ținînd cont de diversitatea aprovizionării cu produse alimentare, inclusiv produse tradiționale, asigurînd funcționarea eficientă a pieței naționale.**Legea nr. 105-XV din 13 martie 2003 privind protecția consumatorilor,** stabileşte bazele juridice pentru protejarea de către stat a persoanelor în calitatea lor de consumatori.De asemenea, în cadrul Consiliului European din 23 iunie 2022, liderii UE au acordat Republicii Moldova statutul da țară candidat la UE, ceea ce presupune alinierea legislației din Republica Moldova la întreaga legislație europeană, deci și a Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrană de origine vegetală și animală pentru animale și de modificare a Directivei 91/414/CEE. |
| **2. Stabilirea obiectivelor** |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) |
| Prin intermediul proiectului nominalizat se propune aprobarea Regulamentului sanitar privind limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale.Obiectivele: 1. Prevenirea/reducerea riscului ca Republica Moldova să devină o piață pentru produsele alimentare contaminate cu reziduuri de produse de uz fitosanitar. Obiectivul dat va fi atins odată cu aprobarea și intrarea în vigoare a proiectului de hotărâre.
2. Diminuarea riscurilor aferente expunerii populației la concentrații periculoase de reziduuri ale produselor de uz fitosanitar din produsele alimentare, în special provenite din import.
3. Reducerea cazurilor de morbiditate prin boli netransmisibile asociate cu acţiunea multiplă a factorilor de risc chimici, biologici, de mediu, comportamentali şi cu influenţa condiţiilor socio-economice și politice, inclusiv a cazurilor de intoxicații acute de etiologie chimică provocate de utilizarea irațională a PUF și a reziduurilor acestora din sau de pe produse alimentare, în următorii 5 ani.
4. Actualizarea anuală a Regulamentului sanitar privind limitele maxime admise de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale în vederea alinierii la legislația uniunii europene.
5. Facilitarea și dinamică pozitivă în domeniul exporturilor de produse autohtone în Uniunea Europeană în următorii 5 ani.

Opțiunile existente nu răspund pe deplin necesităților de a atinge aceste deziderate, iată de ce se impune promovarea proiectului de hotărâre ce va permite de a dezvolta o societate mai sănătoasă. |
| **3. Identificarea opțiunilor** |
| a) Expuneți succint opțiunea „a nu face nimic”, care presupune lipsa de intervenție |
| ***Opțiunea 1 - de a nu face nimic*,** nu este rezonabil să fie acceptată, deoarece în acest fel nu se va asigura protecția sănătății publice, siguranța alimentelor și protecția consumatorilor, cât și, va continua creșterea incidenții și prevalenții bolilor netransmisibile, intoxicațiilor de etiologie chimică, inclusiv decesele în rândul copiilor, agravarea indicatorilor de sănătate a populației din cauza efectelor cumulative a produselor de uz fitosanitar. În plus, vor persista bariere la exportul produselor autohtone privind comerțul cu țările UE sau alte țări unde LMR de reziduuri de pesticide este ajustată.Țara exportatoare va respecta cerințele țării importatoare (Republica Moldova) care nu au cadrul normativ armonizat, astfel, există riscul ca RM să devină piață pentru produsele alimentare contaminate sau produse care pot afecta sănătatea populației. Consumatorul va beneficia în continuare de consumul produselor alimentare cu LMR ale produselor de uz fitosanitar neconformate la rigorile UE. Dacă nu se va realiza intervenția preconizată, nu vor fi reglementate limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale, ceea ce va înrăutăți situația existentă și mai mult.Totodată, dacă proiectul de Hotărâre nu va fi aprobat, avantajele expuse la capitolul stabilirea obiectivelor nu se vor realiza, iar sănătatea populației va fi expusă unui impact negativ continuu.Astfel, modalitatea de soluționare a problemelor invocate constă în aprobarea prezentului proiect de hotărâre. |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate |
| **Opțiunea 2 (recomandată**) **constă în elaborarea și promovarea proiectului HG cu privire la aprobarea Regulamentului sanitar privind limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale.**Prevederile de bază ale prezentului Regulament au ca obiect direct sănătatea publică și stabilește necesitatea asigurării unui nivel ridicat de protecție a consumatorilor, conține dispoziții armonizate la Regulamentul (CE) nr. 396/2005 al Parlamentului European și al Consiliului din 23 februarie 2005 cu privire la limitele maxime admise de reziduuri ale produselor de uz fitosanitar din sau de pe produsele alimentare și hrana de origine vegetală și animală pentru animale.Prezentul Regulament stabilește grupele de produse cărora li se aplică LMR armonizate de substanțe active, substanțele active care nu necesită LMR. Totodată, Regulamentul prevede controalele oficiale, eșantionarea și metode de analiză conform SM SR EN ISO/IEC 17025:2018 „Cerințele generale pentru competența laboratoarelor de încercări și etalonări”.În ultimii 5 ani au fost realizate 3132 investigații de laborator, în cadrul laboratoarelor ANSA, prin care s-a constatat o pondere de 12,7% de produse neconforme, care au prezentat depășiri a LMA de reziduuri de pesticide și conținutul de nitrați, comparativ cu cele [mai recente date](https://www.efsa.europa.eu/en/efsajournal/pub/6491) colectate în anul 2019, care arată că din totalul celor 96.302 de probe investigate la nivelul Uniunii Europene doar 2 % depășesc LMA. Este important de menționat că, la nivelul Uniunii Europene evaluarea riscurilor asupra sănătății populației cauzate de reziduurile de produse de uz fitosanitar în alimente este asigurată prin cooperarea tuturor statelor membre, comunităților științifice, Comisiei Europene, EFSA și organizațiilor nonguvernamentale. Reieșind din cele expuse, transpunerea prezentului Regulament va contribui la fortificarea stării de sănătate a populației, inclusiv a copiilor care reprezintă categoria cea mai vulnerabilă a populației la acțiunea reziduurilor de produse de uz fitosanitar.Proiectul de hotărâre propune un volum de elemente și prevederi noi privind LMR ale PUF din sau de pe produsele alimentare și hrana de origine vegetală și animală pentru animale, lista produselor alimentare de origine vegetală şi animală şi a hranei pentru animale pentru care se aplică LMR ale PUF, grupele şi exemple de produse individuale cărora li se aplică LMR, lista substanțelor active ale PUF pentru care nu se cer LMR ale PUF, feromoni sexuali, și va constitui peste 1200 de pagini.  |
| c) Expuneți opțiunile alternative analizate sau explicați motivul de ce acestea nu au fost luate în considerare |
| A treia opțiune alternativă nu a fost identificată, deoarece autorii proiectului optează întru totul pentru opțiunea de promovare și aprobare a prezentului proiect de hotărâre, care va avea ca scop îmbunătățirea stării de sănătate a populației, iar concomitent alinierea legislației Republicii Moldova la legislația Uniunii Europene. |
| **4. Analiza impacturilor opțiunilor** |
| a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate |
| Efectele negative ale stării actuale a lucrurilor constau în următoarele:1. Regulamentul sanitar privind limitele maxime admise de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale, nu a fost actualizat din momentul intrării în vigoare, din 2010.
2. Lipsa alinierii legislației Republicii Moldova la legislația Uniunii Europene în domeniul LMR ale produselor de uz fitosanitar din sau de pe produse alimentare și hrană de origine vegetală și animală pentru animale.
3. Creșterea continuă a morbidității prin boli netransmisibile condiționată inclusiv de efectele nefaste ale reziduurilor produselor de uz fitosanitar din sau de pe produse alimentare și hrană de origine vegetală și animală pentru animale.
4. Creșterea continuă a numărului de persoane supuse riscului expunerii la concentrații mari de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale.
5. Înregistrarea continuă a cazurilor de intoxicații acute exogene de etiologie chimică în rândul populației, cât și a cazurilor de decese în rândul copiilor, condiționată inclusiv de efectele produselor de uz fitosanitar din sau de pe produse alimentare.
6. Dificultăți în domeniul exporturilor produselor autohtone condiționate de divergențele LMR ale produselor de uz fitosanitar din sau de pe produse alimentare și hrană de origine vegetală și animală pentru animale.
7. Importul și consumul de produse potențial periculoase, influențat de reglementarea depășită.

Efecte pozitive ale stării actuale nu au fost identificate. |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea |
| ***Impactul economic:***Proiectul de hotărâre prevede norme sanitare privind limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale, care sunt necesare pentru fortificarea stării de sănătate a populației, inclusiv a copiilor. Măsurile care sunt propuse în vederea respectării normelor sanitare privind LMR ale produselor de uz fitosanitar din sau de pe produse alimentare și hrană de origine vegetală și animală pentru animale vor avea impact asupra limitării importului și consumului de produse potențial periculoase, influențat de reglementarea depășită, respectiv reducerea nivelului stărilor morbide stării de sănătate a populației, inclusiv a tinerii generații. Un alt element de perspectivă al acestui proiect are ca scop creșterea venitului economic și prosperarea țării ca rezultat al îmbunătățirii indicatorilor de sănătate a populației, eliminarea cheltuielilor legate de afecțiunile de sănătate rezultate din impactul reziduurilor ale produselor de uz fitosanitar din sau de pe produse alimentare, ameliorarea procesului de export a produselor autohtone, cât și, creșterea unei generații sănătoase, care urmează a fi încadrată în câmpul muncii, deci, la prosperarea economică pe viitor a țării prin intermediul tinerii generații mai sănătoase.Costurile aferente intervenției statului în domeniul vizat presupun doar cheltuielile legate de elaborarea și publicarea proiectului de hotărâre respectiv.***Impactul social:***Aprobarea prezentului proiect de hotărâre va avea efecte pozitive substanțiale, după cum urmează:* Starea de sănătate mai bună a populației, îndeosebi a copiilor, care constituie categoria cea mai vulnerabilă a populației, ca rezultat al implementării Regulamentul sanitar privind limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale;
* Atingerea unui înalt nivel de protecție a sănătății umane și a intereselor consumatorului în legătură cu siguranța alimentelor, ținând cont de diversitatea aprovizionării cu produse alimentare cu LMR ale produselor de uz fitosanitar conformate la rigorile UE.
* Fortificarea sănătății publice și eliminarea cheltuielilor legate de afecțiunile de sănătate rezultate din impactul reziduurilor ale produselor de uz fitosanitar din sau de pe produse alimentare.
* Facilitarea exporturilor produselor autohtone inclusiv în țările Uniunii Europene;

***Beneficiile intervenției statului:***Beneficiile în vederea asigurării inofensivității produselor alimentare și hrană de origine vegetală și animală pentru animale, în ceea ce privește LMR.* Completarea cadrului legislativ național, cât și alinierea legislației naționale la legislația Uniunii Europene în domeniul menționat;
* Garantarea produselor alimentare și hrană de origine vegetală și animală pentru animale sigure, la etapa de import, producere, plasare pe piață și consum, care va contribui la fortificarea sănătății publice, cât și, la creșterea și dezvoltarea tinerii generații mai sănătoase;
* Reducerea nivelului morbidității prin boli netransmisibile asociate cu expunerea la niveluri sporite de reziduuri ale produselor de uz fitosanitar;

În rezultatul implementării noii reglementări, atât statul cât și societatea vor avea beneficii în vederea creșterii nivelului de bunăstare a populației, cât și a tinerii generații mai sănătoase și apte de muncă.***Pentru opțiunea recomandată au fost identificate următoarele impacturi:**** **Fluxurile comerciale și investiționale** evaluate cu nota +2. Prin prezentul regulament se asigură alinierea legislației naționale la legislația Uniunii Europene în domeniul LMR ale produselor de uz fitosanitar din sau de pe produse alimentare și hrană de origine vegetală și animală pentru animale, ceea ce va contribui la eliminarea unor bariere în segmentul comercial, deci va facilita comerțul extern al Republicii Moldova. La fel, va fi limitat importul și consumului de produse potențial periculoase, influențate de reglementarea depășită.
* **Activitatea de inovare și cercetare** este evaluată cu nota +2. Prin prezentul proiect au fost evidențiate următoarele rezultate pozitive:
1. Asigurarea unui proces transparent privind metodologia de desfășurare a expertizei sanitare a LMR ale produselor de uz fitosanitar din sau de pe produse alimentare și hrană de origine vegetală și animală pentru animale;
2. Cercetarea continuă privind estimarea impactului și evaluarea riscului asupra sănătății condiționate de expunerea la anumite concentrații ale produselor de uz fitosanitar;
3. Dezvoltarea/implementarea noilor tehnici de investigare de laborator a produselor pentru determinarea LMR ale produselor de uz fitosanitar.
* **Nivelul veniturilor populației** este evaluat cu nota +1. Republica Moldova fiind o țară agrară, este dependentă de exporturile de produse agro-alimentare. Prezentul Regulament sanitar contribuie la facilitarea comerțului extern al statului și la transpunerea legislației Uniunii Europene. Facilitează dezvoltarea agriculturii și indirect contribuie la creșterea veniturilor populației și a statului.
* **Nivelul sărăciei** este evaluat cu nota +1. Republica Moldova fiind o țară agrară, este dependentă de exporturile de produse agro-alimentare. Prezentul Regulament sanitar contribuie la facilitarea comerțului extern al statului și la transpunerea legislației Europene. Facilitează dezvoltarea agriculturii și indirect contribuie la creșterea veniturilor populației și a statului.
* **Sănătatea publică, inclusiv mortalitatea și morbiditatea** este evaluată cu nota +3. Prezentul proiect de hotărâre abordează problema sănătății publice prin prisma stabilirii normelor sanitare privind LMR ale produselor de uz fitosanitar din sau de pe produse alimentare și hrană de origine vegetală și animală pentru animale. Contribuie la asigurarea unui grad înalt de protecție a sănătății publice, siguranței alimentelor, protecției consumatorilor, la micșorarea indicatorilor de morbiditate și mortalitate prin boli netransmisibile prin intoxicații acute de etiologie chimică, mai cu seamă în rândul copiilor.
* **Modul sănătos de viață al populației** este evaluat cu nota +3. Alimentația este o verigă de bază a unui mod sănătos de viață. Prezentul Regulament sanitar țintește în diminuarea riscurilor aferente produselor contaminate de reziduuri ale produselor de uz fitosanitar și are drept scop îmbunătățirea stării de sănătate a populației prin siguranța produselor alimentare.
* **Calitatea și cantitatea apei și resurselor acvatice, inclusiv a apei potabile și de alt gen** este evaluată cu nota +1. Prezentul Regulament sanitar prin normarea LMR ale produselor de uz fitosanitar, indirect va contribui la raționalizarea utilizării cantităților de produse de uz fitosanitar în agricultura națională, care la rândul lor, contribuie la poluarea apelor subterane și de suprafață.
* **Starea și resursele solului** este evaluată cu nota +1. Prezentul Regulament sanitar prin normarea LMR ale produselor de uz fitosanitar, indirect va contribui la raționalizarea utilizării cantităților de produse de uz fitosanitar în agricultura națională, deci va diminua poluarea solurilor cu produse de uz fitosanitar.
* **Bunăstarea animalelor** este evaluată cu nota +2. La fel ca și la oameni, bunăstarea animalelor corelează cu calitatea alimentelor ingerate. Prezentul regulament sanitar stabilește LMR ale produselor de uz fitosanitar inclusiv în hrana de origine vegetală și animală pentru animale.
 |
| b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea |
| Autorii nu au identificat alte opțiuni alternative. |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta |
| Pentru opțiunea a **II-a cele mai eminente riscuri** care pot duce la eșecul intervenției sunt:1. Bariere de ordin juridic și organizațional în implementarea legislației actuale în domeniu;
2. Lipsa cadrului juridic va crea un impact nefast în asigurarea protecției sănătății publice cauzate de expuneri la concentrații periculoase de reziduuri ale produselor de uz fitosanitar.
3. Bariere din partea actorilor implicați sau care contribuie la importul produselor de calitate proastă și neglijează riscurile asupra sănătății populației.
 |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi |
| Urmare a transpunerii prevederilor prezentului Regulament, producătorii autohtoni nu vor înregistra careva impact negativ. De mai mult timp, producătorii autohtoni solicită actualizarea prezentului regulament pentru facilitarea exportului produselor în țările Uniunii Europene. Totodată, trebuie menționat faptul că, în urma implementării regulamentului dat, unii producători și importatori neconștiincioși vor fi obligați să se conformeze actualului regulament prin raționalizarea utilizării produselor de uz fitosanitar, cât și, prin stoparea importului produselor contaminate cu reziduuri ale produselor de uz fitosanitar care pot influența negativ sănătatea populației, inclusiv bunăstarea și viața copiilor. |
| **Concluzie**e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați  |
| Autorii analizei optează pentru **opțiunea II,** * Întrucât aceasta corespunde prevederilor legislației sanitare în vigoare privind asigurarea sănătății publice;
* Fortificarea sănătății publice și eliminarea cheltuielilor legate de afecțiunile de sănătate asociate reziduurilor ale produselor de uz fitosanitar din sau de pe produse alimentare.
* Completarea cadrului legislativ național, cât și alinierea legislației naționale la legislația Uniunii Europene în domeniul menționat;
* Facilitarea exporturilor produselor autohtone, inclusiv în țările Uniunii Europene;
* Garantarea produselor alimentare și hrană de origine vegetală și animală pentru animale sigure, la etapa de import, producere, plasare pe piață și consum, care va contribui la fortificarea sănătății publice, cât și, la creșterea și dezvoltarea tinerii generații mai sănătoase;
* Reducerea nivelului morbidității prin boli netransmisibile cauzate de expunerea la niveluri sporite de reziduuri ale produselor de uz fitosanitar;

Costurile menite să satisfacă opțiunea II-a sunt elucidate în lit. b1, dar beneficiile sunt majore menite să fortifice sănătatea populației. |
| **5. Implementarea și monitorizarea** |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sânt necesare |
| Ministerul Sănătății în comun cu Agenția Națională pentru Sănătate Publică va asigura implementarea prevederilor cadrului normativ.Ca rezultat al aprobării prezentului Regulament sanitar este necesar de abrogat Hotărârea Guvernului Nr. 1191 din 23.12.2010 **cu privire la aprobarea Regulamentului sanitar privind limitele maxime admise de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale (**Monitorul Oficial al Republicii Moldova Nr. 5-14 din 14.01.2011, art. 03).Pentru implementarea acestui proiect de act normativ nu este necesară înființarea, reorganizarea sau desființarea unor instituții.  |
| b) Indicați clar indicatorii de performanță în baza cărora se va efectua monitorizarea |
| Monitorizarea se va efectua în baza:* + numărului de agenți economici care se vor conforma cerințelor prin eliberarea declarațiilor de conformitate;
	+ numărului de probe de produse supuse cercetărilor de laborator;
	+ numărului de produse neconforme depistate pe piața autohtonă;
	+ numărului de intoxicații asociate cu reziduuri ale produselor de uz fitosanitar.
 |
| c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată și evaluată opțiunea |
| Impactul pozitiv va fi resimțit din primul an, prin diminuarea riscurilor aferente expunerii populației la concentrații periculoase de reziduuri ale produselor de uz fitosanitar din produsele alimentare, în special provenite din import, precum și facilitarea comerțului extern. Monitorizarea opțiunii va fi posibilă prin diminuarea numărului de cazuri de intoxicații cauzate de reziduuri ale produselor de uz fitosanitar cât și de mărirea exporturilor de produse în țările Uniunii Europene. |
| **6. Consultarea** |
| a) Identificați principalele părți (grupuri) interesate în intervenția propusă |
| Primul grup îl reprezintă - Ministerul Sănătății, Ministerul Agriculturii și Industriei Alimentare, Ministerul Mediului, Ministerul Economiei, Agenția Națională pentru Sănătate Publică și Agenția Națională pentru Siguranța Alimentelor.Al doilea grup îl reprezintă producătorii agricoli locali, importatorii produselor alimentare de origine vegetală, persoanele care produc, importă, exportă, distribuie, comercializează sau utilizează produsele alimentare pentru care este oportun să se aplice LMR armonizate, având în vedere, în special, locul pe care îl ocupă în regimul alimentar al consumatorilor sau în schimburile comerciale, acestea fiind obligate să respecte prevederile și cerințele stabilite prin evaluarea produselor care urmează a fi plasate pe piața Republicii Moldova.Al treilea grup îl constituie consumatorii de produse alimentare privind limitele maxime de reziduuri ale produselor de uz fitosanitar din sau de pe produse alimentare și hrană de origine vegetală și animală pentru animale. |
| b) Explicați succint cum (prin ce metode) s-a asigurat consultarea adecvată a părților |
| Conform Ordinului Agenției Naționale pentru Sănătate Publică (ANSP) nr. 137 din 11.07.2022 *cu privire la formarea Grupului de lucru în vederea armonizării politicilor și legislației naționale cu legislaţia Uniunii Europene*, a fost aprobată componența nominală a Grupului de lucru pentru elaborarea/actualizarea Regulamentului Sanitar privind limitele maxime admise de reziduuri ale produselor de uz fitosanitar din sau de pe produse alimentare şi hrană de origine vegetală şi animală pentru animale. Astfel, la data de 27 iulie 2022, în incinta ANSP a avut loc ședința grupului de lucru în scopul consultării proiectului de hotărâre care va modifica HG nr. 1191 din 23.12.2010 cu privire la aprobarea Regulamentului sanitar privind limitele maxime admise de reziduuri ale produselor de uz fitosanitar din sau de pe produse alimentare şi hrană de origine vegetală şi animală pentru animale (Monitorul Oficial nr. 5-14 din 14.01.2011, art. 03).  |
| c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat) |
| Urmare a prezentării proiectului de hotărâre condițiile care au impus elaborarea actului normativ și evidențierea elementelor noi care urmează a fi incluse, membrii grupului de lucru au venit cu mai multe propuneri, formulate verbal și în scris, care au fost examinate în procesul de elaborare a actului normativ. Adițional, în procesul de dialog, de reprezentanții MAIA a fost menționată ca o potențială problemă, gestionarea producției agricole din regiunea transnistreană, care crează îngrijorări și eventuale deficienţe din punct de vedere al prevederilor legislative și care necesită o abordare coordonată și măsuri de prevenire a inegalităților existente/viitoare. Mai mult, specialiștii implicați au subliniat importanța și necesitatea proiectului de hotărâre care cuprinde un volum de elemente și prevederi noi constituind peste 1200 de pagini, implementarea căruia va avea un impact pozitiv în asigurarea inofensivității produselor alimentare, atingerea unui nivel înalt de protecție a sănătății populației cât și în prevenirea îmbolnăvirilor asociate reziduurilor de pesticide.  |
| **Categorii de impact** | **Punctaj atribuit** |
|  | *Opțiunea 1**de a nu face nimic* | *Opțiunea 2**propusă* |
| **Economic** |
| costurile desfășurării afacerilor | 0 | 0 |
| povara administrativă | 0 | 0 |
| fluxurile comerciale și investiționale | -1 | +2 |
| competitivitatea afacerilor | 0 | 0 |
| activitatea diferitor categorii de întreprinderi mici și mijlocii | 0 | 0 |
| concurența pe piață | 0 | 0 |
| activitatea de inovare și cercetare | 0 | +2 |
| veniturile și cheltuielile publice | 0 | 0 |
| cadrul instituțional al autorităților publice | 0 | 0 |
| alegerea, calitatea și prețurile pentru consumatori | 0 | 0 |
| bunăstarea gospodăriilor casnice și a cetățenilor | 0 | 0 |
| situația social-economică în anumite regiuni | 0 | 0 |
| situația macroeconomică | 0 | 0 |
| alte aspecte economice | 0 | 0 |
| **Social** |
| gradul de ocupare a forței de muncă | 0 | 0 |
| nivelul de salarizare | 0 | 0 |
| condițiile și organizarea muncii | 0 | 0 |
| sănătatea și securitatea muncii | 0 | 0 |
| formarea profesională | 0 | 0 |
| inegalitatea și distribuția veniturilor | 0 | 0 |
| nivelul veniturilor populației | 0 | +1 |
| nivelul sărăciei | 0 | +1 |
| accesul la bunuri și servicii de bază, în special pentru persoanele social-vulnerabile | 0 | 0 |
| diversitatea culturală și lingvistică | 0 | 0 |
| partidele politice și organizațiile civice | 0 | 0 |
| sănătatea publică, inclusiv mortalitatea și morbiditatea | -1 | +3 |
| modul sănătos de viață al populației | -1 | +3 |
| nivelul criminalității și securității publice | 0 | 0 |
| accesul și calitatea serviciilor de protecție socială | 0 | 0 |
| accesul și calitatea serviciilor educaționale | 0 | 0 |
| accesul și calitatea serviciilor medicale | 0 | 0 |
| accesul și calitatea serviciilor publice administrative | 0 | 0 |
| nivelul și calitatea educației populației | 0 | 0 |
| conservarea patrimoniului cultural | 0 | 0 |
| accesul populației la resurse culturale și participarea în manifestații culturale | 0 | 0 |
| accesul și participarea populației în activități sportive | 0 | 0 |
| discriminarea | 0 | 0 |
| alte aspecte sociale | 0 | 0 |
| **De mediu** |
| clima, inclusiv emisiile gazelor cu efect de seră și celor care afectează stratul de ozon | 0 | 0 |
| calitatea aerului | 0 | 0 |
| calitatea și cantitatea apei și resurselor acvatice, inclusiv a apei potabile și de alt gen | 0 | +1 |
| biodiversitatea | 0 | 0 |
| flora | 0 | 0 |
| fauna | 0 | 0 |
| peisajele naturale | 0 | 0 |
| starea și resursele solului | 0 | +1 |
| producerea și reciclarea deșeurilor | 0 | 0 |
| utilizarea eficientă a resurselor regenerabile și neregenerabile | 0 | 0 |
| consumul și producția durabilă | 0 | 0 |
| intensitatea energetică | 0 | 0 |
| eficiența și performanța energetică | 0 | 0 |
| bunăstarea animalelor | -1 | +2 |
| riscuri majore pentru mediu (incendii, explozii, accidente etc.) | 0 | 0 |
| utilizarea terenurilor | 0 | 0 |
| alte aspecte de mediu | 0 | 0 |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* |